**Πρόγραμμα Εκπαίδευσης Οικογενειακής Διαμεσολάβησης (Μετεκπαίδευσης Ν. 4640/2019) 24-27 Σεπτεμβίου 2020 - Διάρκεια 24 ώρες - Δηλώσεις Συμμετοχής**

Πέμπτη, 24.09.2020 - 16:00 έως 21:00

Παρασκευή, 25.09.2020 - 16:00 έως 21:00

Σάββατο, 26.09.2020 - 10:00 έως 19:00

Κυριακή, 27.09.2020 - 10:00 έως 19:00

**Πρόγραμμα Εκπαίδευσης**

**Οικογενειακής Διαμεσολάβησης**

**(Μετεκπαίδευσης Ν. 4640/2019)**

**24-27 Σεπτεμβρίου 2020**

**Διάρκεια 24 ώρες**

To Αθηναϊκό Κέντρο Κατάρτισης και Εκπαίδευσης Διαμεσολαβητών (Α.Κ.Κ.Ε.Δ.) - «ΠΡΟΜΗΘΕΑΣ» ανακοινώνει **Πρόγραμμα Εκπαίδευσης Οικογενειακής Διαμεσολάβησης (Μετεκπαίδευσης N. 4640/2019)**που οδηγεί στην απόκτηση **Πιστοποιητικού Παρακολούθησης και Εξειδίκευσης στην Οικογενειακή Διαμεσολάβηση**από το (Α.Κ.Κ.Ε.Δ.) - «ΠΡΟΜΗΘΕΑΣ» υπογεγραμμένο από τις εκπαιδεύτριες.

**Η εκπαίδευση θα πραγματοποιηθεί την Πέμπτη 24 Σεπτεμβρίου (16.00-21.00), Παρασκευή 25 Σεπτεμβρίου (16.00-21.00), Σάββατο 26 Σεπτεμβρίου (10.00-19.00) και Κυριακή 27 Σεπτεμβρίου (10.00-19.00) 2020.**

**Το εξειδικευμένο αυτό Πρόγραμμα Εκπαίδευσης έχει συνολική διάρκεια 24 ώρες.**

Στα πλαίσια της αναμόρφωσης του νόμου για τη διαμεσολάβηση και της εφαρμογής του υποχρεωτικού προσταδίου σε συγκεκριμένες κατηγορίες υποθέσεων, μεταξύ των οποίων και αυτές που αφορούν στο οικογενειακό δίκαιο (Ν. 4640/2019), η μετεκπαίδευση σε θέματα Οικογενειακής Διαμεσολάβησης σε ένα πιο εξειδικευμένο επίπεδο, κρίνεται απαραίτητη, προκειμένου οι διαμεσολαβητές να εμβαθύνουν στα ειδικότερα ζητήματα που θα κληθούν ως επαγγελματίες να αντιμετωπίσουν με βάση τις νέες νομοθετικές αλλαγές.

Η εκπαίδευση εκπονήθηκε, σχεδιάσθηκε, οργανώθηκε και παρέχεται από τις εκπαιδεύτριες **Μαρία Φαροπούλου και Μαρία Χατζηλεωνίδα**, ιδρυτικά μέλη του The Mediation Lab, δικηγόρους, διαπιστευμένες διαμεσολαβήτριες του ΥΔΑΔ και εκπαιδεύτριες διαμεσολαβητών, με μεγάλη διδακτική εμπειρία.

Μέσα από ένα πλήρες εκπαιδευτικό πρόγραμμα με πλούσιο εκπαιδευτικό υλικό, οι υποψήφιοι θα εμβαθύνουν τις γνώσεις τους στο θεωρητικό πλαίσιο της Οικογενειακής Διαμεσολάβησης και θα μάθουν να χειρίζονται με δεξιότητα και εξαιρετικές τεχνικές τις νέες προκλήσεις, όσον αφορά στη διαχείριση υποθέσεων Οικογενειακής Διαμεσολάβησης.
Το Πρόγραμμα δίνοντας έμφαση στην ανάγκη των διαπιστευμένων διαμεσολαβητών για εφαρμογή στην πράξη όλων των θεωρητικών γνώσεων τους, περιλαμβάνει πολλές προσομοιώσεις ρόλων βασισμένες στην Ελληνική πραγματικότητα και εμπειρία, ώστε να διευκολυνθούν οι εκπαιδευόμενοι/ες στην πρακτική τόσο των ΥΑΣ όσο και των διαδικασιών διαμεσολάβησης που αναλαμβάνουν.

Περαιτέρω, αναγνωρίζοντας την περιπλοκότητα του συμπλέγματος των οικογενειακών δεσμών/σχέσεων που προϋπάρχουν και όπως αυτές αναδιαμορφώνονται κατά την διαδικασία της διαμεσολάβησης και με σκοπό την αποτελεσματική διαχείρισή τους για τη δημιουργία ανοιχτής επικοινωνίας ανάμεσα στα μέρη, με ιδιαίτερη αναφορά στις ανάγκες των ανήλικων παιδιών, το πρόγραμμα εμπλουτίζεται και περιλαμβάνει 4 επιπλέον ώρες, κατά τις οποίες οι εκπαιδευόμενοι/ες θα εκπαιδευτούν περαιτέρω, μέσω ειδικά σχεδιασμένων για το πρόγραμμα προσομοιώσεων ρόλων, ώστε να διακρίνουν, αναγνωρίζουν, κατανοούν, διαχειρίζονται και εν τέλει βοηθούν στη διαμόρφωση win win αποτελεσμάτων και σχέσεων, ως απόρροια της διαμεσολαβητικής διαδικασίας που καλούνται να χειρισθούν.

Οι συμμετέχοντες που θα παρακολουθήσουν το **Πρόγραμμα Εκπαίδευσης Οικογενειακής Διαμεσολάβησης (Μετεκπαίδευσης Ν. 4640/2019),** θα λάβουν **Πιστοποιητικό Παρακολούθησης και Εξειδίκευσης στην Οικογενειακή Διαμεσολάβηση**από το (Α.Κ.Κ.Ε.Δ.) - «ΠΡΟΜΗΘΕΑΣ» υπογεγραμμένο από τις εκπαιδεύτριες.

Το **Πρόγραμμα Εκπαίδευσης Οικογενειακής Διαμεσολάβησης (Μετεκπαίδευσης Ν. 4640/2019)** απευθύνεται σε **Διαπιστευμένους Διαμεσολαβητές** και παρέχει τη **διαρκή κατάρτιση και επιμόρφωση που απαιτείται από το νόμο (άρθρο 27Β Ν. 4640/2019).**

Η εκπαίδευση θα πραγματοποιηθεί εξ ολοκλήρου στις εκπαιδευτικές εγκαταστάσεις του (Α.Κ.Κ.Ε.Δ.) – «ΠΡΟΜΗΘΕΑΣ» (Φειδίου 18, 4ος Όροφος, Αθήνα).

**Στα πλαίσια των μέτρων ασφαλείας που τέθηκαν από την Πολιτεία για την καταπολέμηση της εξάπλωσης του ιού Covid-19, αποφασίστηκε από τη Διοίκηση του (Α.Κ.Κ.Ε.Δ.) - «ΠΡΟΜΗΘΕΑΣ», τα τμήματα να είναι ολιγομελή, οι εκπαιδευόμενοι να μοιραστούν σε περισσότερες αίθουσες (ανάλογα με τις διαστάσεις της κάθε αίθουσας), στις οποίες θα τηρούνται οι αποστάσεις ασφαλείας μεταξύ των καθισμάτων και θα υπάρχουν επαρκή διαλείμματα για την απολύμανση των χώρων.**

**ΔΙΔΑΚΤΡΑ**

Το ποσό των διδάκτρων ανέρχεται στα **340 € για όσους εγγραφούν στο πρόγραμμα μέχρι και την Δευτέρα 21 Σεπτεμβρίου 2020 (μετρητοίς με κατάθεση στην τράπεζα Πειραιώς). Από την 22 Σεπτεμβρίου έως και την 24 Σεπτεμβρίου 2020 το ποσό των διδάκτρων ανέρχεται στο ποσό των 390 €.**

Το (Α.Κ.Κ.Ε.Δ.) – «ΠΡΟΜΗΘΕΑΣ» διατηρεί το δικαίωμα να αναβάλει ή να ματαιώσει την έναρξη του Προγράμματος σε περίπτωση που καθίσταται αδύνατη η πραγματοποίησή του για οποιαδήποτε αιτία.

Η παρουσία των υποψηφίων καθ’ όλη τη διάρκεια του Προγράμματος **Εκπαίδευσης Οικογενειακής Διαμεσολάβησης (Μετεκπαίδευσης Ν. 4640/2019) στη Διαμεσολάβηση**είναι **υποχρεωτική**για την ολοκλήρωση του. Σε περίπτωση μη ολοκλήρωσης του Προγράμματος Εκπαίδευσης για λόγο που αφορά στον συμμετέχοντα, τα καταβληθέντα δίδακτρα δεν επιστρέφονται.

**ΠΡΟΫΠΟΘΕΣΕΙΣ ΣΥΜΜΕΤΟΧΗΣ**

Κάθε ενδιαφερόμενος/η να συμμετάσχει στο **Πρόγραμμα Εκπαίδευσης Οικογενειακής Διαμεσολάβησης (Μετεκπαίδευσης Ν. 4640/2019)** πρέπει να:

**1.**Καταβάλει τα δίδακτρα

**είτε** εφάπαξ με πίστωση στον ακόλουθο τραπεζικό λογαριασμό που τηρεί το (Α.Κ.Κ.Ε.Δ.) – «ΠΡΟΜΗΘΕΑΣ»:

ΤΡΑΠΕΖΑ ΠΕΙΡΑΙΩΣ

Αριθμ. Λογ/σμού: 5011-061680-764

(ΙΒΑΝ: GR79 0172 0110 0050 1106 1680 764)

**είτε**τμηματικά, εξοφλώντας το συνολικό ποσό των διδάκτρων σε δύο ή περισσότερες (έως και δέκα) άτοκες μηνιαίες δόσεις, μέσω πιστωτικής κάρτας οποιουδήποτε πιστωτικού ιδρύματος.

Η καταβολή με τον προαναφερόμενο τρόπο πραγματοποιείται στα γραφεία του (Α.Κ.Κ.Ε.Δ.) – «ΠΡΟΜΗΘΕΑΣ» (Φειδίου 18, 4ος όροφος, Δευτέρα – Παρασκευή, ώρες 08:00 – 16:00, αρμόδια υπάλληλος κ. Τζιώτη, πληροφορίες: τηλ. 210-3303310, e-mail info@akked.gr)

**και**

**2.** Υποβάλει αίτηση-υπεύθυνη δήλωση [[συνημμένο αρχείο](http://www.akked.gr/sites/default/files/page/file_attachments/aitisi-ypefthini-dilosi_metekpaidefsis.doc)], συνοδευόμενη, εάν πρόκειται για Εκπαιδευμένο Διαμεσολαβητή/Διαμεσολαβήτρια  από το αντίγραφο του τίτλου εκπαίδευσης του/της  και εάν πρόκειται για Διαπιστευμένο Διαμεσολαβητή/Διαμεσολαβήτρια  από το αντίγραφο τίτλου του/της Διαπιστευμένου/ης του Υπουργείου Δικαιοσύνης και Ανθρωπίνων Δικαιωμάτων, **είτε** στα γραφεία του  (Α.Κ.Κ.Ε.Δ.) – «ΠΡΟΜΗΘΕΑΣ» (Φειδίου 18, 4ος όροφος, Δευτέρα – Παρασκευή, ώρες 08:00 – 15:00, αρμόδια υπάλληλος κα Τζιώτη, πληροφορίες: τηλ. 210-3303310, e-mail info@akked.gr), **ταυτόχρονα με την προσκόμιση του παραστατικού καταβολής των διδάκτρων** στον παραπάνω τραπεζικό λογαριασμό του (Α.Κ.Κ.Ε.Δ.) – «ΠΡΟΜΗΘΕΑΣ»,

**είτε** ηλεκτρονικά στην παραπάνω διεύθυνση ηλεκτρονικού ταχυδρομείου του (Α.Κ.Κ.Ε.Δ.) – «ΠΡΟΜΗΘΕΑΣ». Στην περίπτωση ηλεκτρονικής υποβολής της αίτησης θα πρέπει με το ίδιο ηλεκτρονικό μήνυμα της υποβολής να αποσταλεί, σε μορφή συνημμένου αρχείου (“attached”), το παραστατικό καταβολής των διδάκτρων στον ανωτέρω τραπεζικό λογαριασμό.

**ΠΡΟΣΟΧΗ:** Αιτήσεις συμμετοχής στο **Πρόγραμμα Εκπαίδευσης Οικογενειακής Διαμεσολάβησης (Μετεκπαίδευσης Ν. 4640/2019)** θα γίνονται δεκτές υπό την προϋπόθεση ότι έχουν καταβληθεί τα δίδακτρα με έναν από τους παραπάνω τρόπους.

**Αιτήσεις που υποβάλλονται χωρίς να έχουν καταβληθεί τα δίδακτρα δεν θα λαμβάνονται υπόψη.**

**Για το Δ.Σ. του (Α.Κ.Κ.Ε.Δ.) - «ΠΡΟΜΗΘΕΑΣ»**

**Ο Πρόεδρος**

**Μιχάλης Κ. Καλαντζόπουλος**
**Δικηγόρος, Διαπιστευμένος Διαμεσολαβητής, Γενικός Γραμματέας Δ.Σ.Α.**